
RAPORT DE SPECIALITATE

privind modificarea și completarea Studiului de oportunitate privind delegarea gestiunii serviciului de iluminat public ”Întreţinere a serviciului de iluminat public şi  iluminat festiv de sărbători din Timişoara” aprobat prin HCLMT nr. 251/27.06.2017

Serviciul de iluminat public cuprinde iluminatul stradal-rutier, iluminatul stradal-pietonal, iluminatul arhitectural, iluminatul ornamental și iluminatul ornamental-festiv al comunelor, orașelor și municipiilor. 

Sistemul de iluminat public este ansamblul format din puncte de aprindere, cutii de distribuție, cutii de trecere, linii electrice de joasă tensiune subterane sau aeriene, fundații, stâlpi, instalații de legare la pământ, console, corpuri de iluminat, accesorii, conductoare, izolatoare, cleme, armături, echipamente de comandă, automatizare și măsurare utilizate pentru iluminatul public.

            Prin HCL nr. 251 din 27.06.2017 a fost aprobat Studiu de oportunitate privind delegarea gestiunii serviciului „Întreținere a serviciului de iluminat public și iluminat festiv de sărbători din Timișoara”.
           Conform Legii 51/2006 legea serviciilor comunitare de utilităţi publice, republicată şi actualizată s-au transmis către Consiliul Concurenței  documentele necesare în vederea obținerii avizului acestei instituții pentru încheierea contractului de delegare a gestiunii pentru serviciul ”Întreţinere a serviciului de iluminat public şi iluminat festiv de sărbători din Timişoara” cu S.C. Societatea de Transport Public Timișoara S.A.
Având în vedere adresa cu nr 3322/16.04.2018 a Consiliul Concurenței înregistrată la Primăria Municipiului Timișoara cu nr.SC2018-008951 din 19.04.2018, privind documentația referitoare la atribuirea directă a contractului de delegare a gestiunii pentru serviciul  ” Întreţinere a serviciului de iluminat public şi iluminat festiv de sărbători din Timişoara” către SC Societatea de Transport Public Timișoara SA, în care se specifică că “în contextul existenței unei încredințări directe considerăm necesară realizarea unei analize din care să rezulte dacă operatorul SC Societatea de Transport Public Timișoara SA va presta serviciul delegat la costuri pentru comunitate mai reduse sau cel mult egale cu cele pe care aceasta le-ar fi suportat dacă autoritatea locală ar fi încredințat serviciul către o întreprindere tipică bine gestionată și dotată corespunzător cu mijloace adecvate, în condiții similare (tehnice , financiare)”.


În aceste condiții s-a procedat la transmiterea către alte autorități locale (Constanța, Reșița, Oradea, Iași, Bacău,Brăila, Arad, Cluj-Napoca)  a unor adrese prin care solicităm sprijinul în vederea comunicării tarifelor practicate la ora actuală pentru diferite activități privind întreținerea sistemului de iluminat public.


În urma cercetărilor efectuate pe site-urilor administațiilor publice locale, din datele obținute din Sistemul electronic de Achiziții publice pe diferite activități privind întreținerea iluminatului public,  precum și din proiectele aflate în derulare la instituția noastră am constatat că tarifele Societății de Transport Public Timișoara îndeplinesc prevederile legale în vigoare. Se impune completarea studiului de oportunitate privind delegarea gestiunii serviciului de iluminat public ”Întreţinere a serviciului de iluminat public şi iluminat festiv de sărbători din Timişoara”, cu un nou caitol, Capitolul IX “Analiza privind tarifele practicate de SC Societatea de Transpot Public Timișoara S.A.”.


În ceea ce privește durata contractului de delegare a gestiunii serviciului de iluminat public se va modifica perioada de la 15 ani la 5 ani în vederea minimizării riscului de neconcurență. De asemenea se va prelungi durata estimată pentru înceheierea contractului până în iunie 2018.  


Având în vedere cele  mai sus menţionate propunem modificarea şi completarea Studiului de Oportunitate, aprobat prin HCLMT nr. 251/27.06.2017, după cum urmează:

a) Cap. VII ,,DURATA ESTIMATĂ A CONTRACTULUI ŞI TERMENUL PREVIZIBIL PENTRU ÎNCHEIEREA ACESTUIA, se modifică astfel: ,,Durata gestiunii directe este de 5 ani, cu drept de prelungire în condiţiile legii, în condiţiile art. 32 alin. (3) din Legea nr. 51/2006 autorităţile administraţiei publice locale sunt obligate ca, periodic, respectiv odată la 5 ani, să facă analize privind eficienţa economică a serviciului.

Termenul estimat pentru încheierea contractului este iunie 2018”.

a) Completarea Studiului cu un nou Capitol, Capitolul IX, având componenţa prevăzută în Anexa 1, care face parte integrantă din prezenta hotărâre. 

